Phengodidae

* *[[Phengodes]]*
* *[[Zariphis]]*
* *[[Distremocephalus]]*

**Phengodidae** er en familie av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.

## Utseende
Små til store (2 – 60&nbsp;mm) biller, de larvelignende hunnene størst. Hannene er slanke biller med kam- eller buskformede antenner og korte, myke dekkvinger. **Hodet** er stort, noe flatt, med små, men utstående, runde fasettøyne. Antennene et 12-leddete (ganske uvanlig, det normale hos biller er 11), hvert ledd har to lange utvekster slik at antennen blir fjær- eller buskformet. Overkjevene (mandibel|mandiblene) er lange og tynne, sigdformede. **Brystskjoldet** (pronotum) er lite og omtrent firkantet. **Dekkvingene** er myke, forkortede, og dekker ikke de velutviklede flygevingene eller bakkroppen. **Bakkroppen** er sylindrisk og myk, beina forholdsvis korte. **Larvene** og de voksne hunnene er sylindriske, lange og slanke, med korte bein. De er tydelig ledd-delte med innsnevringer mellom hvert ledd. På siden av hvert ledd sitter det et lysorgan som sender ut gult eller grønt lys, i tillegg har noen et organ som sender ut rødt lys på hodet. Hos noen undergrupper har også hannene lysorganer.

## Levevis
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.

## Systematisk inndeling med utvalgte slekter
Det er sannsynlig at familien Telegeusidae også bør regnes til Phengodidae. Familien Rhagophthalmidae ble nylig skilt ut fra Phengodidae.
* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien **Phengodidae** LeConte, 1861
***** Underfamilien Cydistinae Paulus, 1972
****** Slekten *[[Cydistus]]* Bourgeois, 1885, 7 arter
****** Slekten *[[Microcydistus]]* Kundrata, Blank & Prosvirov, 2019
***** Underfamilien Mastinocerinae
****** Slekten *[[Akamboja]]* Roza, Quintino, Mermudes & Silveira, 2017, 5 arter
****** Slekten *[[Brasilocerus]]* Wittmer, 1963, 9 arter
****** Slekten *[[Cenophengus]]* Le Conte, 1881, 23 arter
****** Slekten *[[Cephalophrixothrix]]* Wittmer, 1976, 3 arter
****** Slekten *[[Cleicosta]]* Badillo, Caballero & Ivie, 2020
****** Slekten *[[Cleidella]]* Roza & Mermudes, 2020 
****** Slekten *[[Decamastinocerus]]* Wittmer, 1988, 2 arter
****** Slekten *[[Distremocephalus]]* Wittmer, 1975, 11 arter
****** Slekten *[[Eurymastinocerus]]* Wittmer, 1976, 8 arter
****** Slekten *[[Euryognathus]]* Wittmer, 1976, 2 arter
****** Slekten *[[Euryopa]]* Gorham, 1881, 8 arter
****** Slekten *[[Howdenia]]* Wittmer, 1976, 10 arter
****** Slekten *[[Iviephengus]]* Roza, 2023
****** Slekten *[[Mastinocerus]]* Solier, 1849, 26 arter
****** Slekten *[[Mastinomorphus]]* Wittmer, 1976, 15 arter
****** Slekten *[[Mastinowittmerus]]* Zaragoza-Caballero, 1984, 2 arter
****** Slekten *[[Neophengus]]* Wittmer, 1976, 3 arter
****** Slekten *[[Nephromma]]* Wittmer, 1976, 2 arter
****** Slekten *[[Oxymastinocerus]]* Wittmer, 1963, 9 arter
****** Slekten *[[Paraphrixothrix]]* Zaragoza-Caballero, 2010, 1 art
****** Slekten *[[Paraptorthodius]]* Schaeffer, 1904, 3 arter
****** Slekten *[[Phrixothrix]]* Olivier, 1909, 17 arter
****** Slekten *[[Platysognathus]]*  Uchima-Taborda, Hortúa, Vega-Badillo, Fernández & Zaragoza-Caballero, 2025 - én art
****** Slekten *[[Pseudomastinocerus]]* Wittmer, 1963, 9 arter
****** Slekten *[[Ptorthodiellus]]* Wittmer, 1976, 2 arter
****** Slekten *[[Ptorthodius]]* Gorham, 1881, 3 arter
****** Slekten *[[Spangleriella]]* Wittmer, 1988, 1 art
****** Slekten *[[Steneuryopa]]* Wittmer, 1986, 1 art
****** Slekten *[[Stenophrixothrix]]* Wittmer, 1963, 19 arter
****** Slekten *[[Taximastinocerus]]* Wittmer, 1963, 18 arter
***** Underfamilien Penicillophorinae
****** Slekten *[[Acladocera]]* Wittmer, 1981, 1 art
****** Slekten *[[Adendrocera]]* Wittmer, 1976, 1 art
****** Slekten *[[Penicillophorus]]* Paulus, 1974, 1 art
****** Slekten *[[Tarsakanthos]]* Zaragoza-Caballero, 2008, 1 art
****** Slekten *[[Walterius]]* Zaragoza-Caballero, 2008, 2 arter
***** Underfamilien Phengodinae
****** Slekten *[[Microphengodes]]* Wittmer, 1976, 2 arter
****** Slekten *[[Phengodes]]* Illiger, 1807, 30 arter
****** Slekten *[[Pseudophengodes]]* Pic, 1930, 26 arter
****** Slekten *[[Zarhipis]]* LeConte, 1881, 3 arter

## Kilder
* Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside. http://edis.ifas.ufl.edu/IN609
## Eksterne lenker
*